Diari Oficial de la Generalitat Valenciana


Sumari del DOGV 8020, del 12-04-2017 (2017/3149)

RESOLUCIÓ de 6 d'abril de 2017, de la Direcció General de Funció Pública, per la qual es modifica l'ordre d'adjudicació definitiu dels llocs de treball de naturalesa funcionarial, caps de negociat, grups C/D, establida per Resolució de 4 de juliol de 2008, de la Direcció General d'Administració Autonòmica, convocatòria número 42/2007, en execució de la Sentència número 10/2016, de 13 de gener, del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8020

Data del DOGV
:   12-04-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/3149


Data del document
:   06-04-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu
    * administració regional
    * professió administrativa

RESOLUCIÓ de 6 d'abril de 2017, de la Direcció General de Funció Pública, per la qual es modifica l'ordre d'adjudicació definitiu dels llocs de treball de naturalesa funcionarial, caps de negociat, grups C/D, establida per Resolució de 4 de juliol de 2008, de la Direcció General d'Administració Autonòmica, convocatòria número 42/2007, en execució de la Sentència número 10/2016, de 13 de gener, del Tribunal Superior de Justícia de la Comunitat Valenciana. [2017/3149]  
  
Per Resolució de 5 de juny de 2007, de la Direcció General d'Administració Autonòmica, es va convocar concurs de mèrits número 42/2007, per a la provisió de llocs de treball de naturalesa funcionarial, sector administració general, grup C/D, caps de negociat (DOCV 5530, 08.06.2007).  
Per Resolució de 4 de juliol de 2008, de la Direcció General d'Administració Autonòmica (DOCV 5806, 15.07.2008), i posterior correcció d'errades (DOCV 5808, 17.07.2008), es van adjudicar destinacions als participants en el concurs de mèrits esmentats.  
Ana Chicote Pérez va interposar recurs contenciós administratiu contra la puntuació obtinguda en la convocatòria esmentada ja que no havia sigut valorat un dels mèrits aportats. Aquest recurs va ser estimat en apel·lació pel TSJCV, i per Resolució de 26 de març de 2012, de la Direcció General de Recursos Humans, en execució de la Sentència 1035/2011 del TSJCV, de 2 de desembre (DOCV 6744, 29.03.2012) va ser adjudicat a la senyora Chicote el lloc núm. 20703, cap de Negociat de Gestió Economicoadministrativa de l'aleshores, Conselleria d'Educació, Formació i Ocupació, que havia sigut prèviament adjudicat per Resolució de 4 de juliol de 2008 a Soledad Martínez Martínez.  
Com a conseqüència, i després d'haver valorat aquesta direcció general la forma d'executar la sentència per a causar el menor perjuí a tots els interessats, atés el temps transcorregut des de la finalització del concurs, va ser adjudicat a la senyora Martínez Martínez un altre lloc amb destinació provisional.  
Posteriorment, Soledad Martínez Martínez va interposar incident contra l'execució esmentada i ha obtingut a favor seu Sentència del TSJCV, de 13 de gener de 2016 (Sentència núm. 10/2016), la dispositiva de la qual disposa que l'execució de la Sentència 1035/2011 «s'ha de completar amb l'adjudicació de les destinacions de la convocatòria, segons el nou ordre de puntuació dels concursants obtingut després de la valoració dels mèrits d'aquesta, i sense que per a això siga necessari convocar la Comissió de Valoració». «I amb la citació prèvia de tots els afectats amb l'execució».  
Així doncs, aquesta direcció general, en compliment de la Sentència 10/2016 del TSJCV, ha examinat l'expedient de la convocatòria del concurs de mèrits número 42/2007, i es comprova que el nou orde de puntuació afecta únicament les persones participants amb una puntuació igual o inferior a 21,21 punts. Després de la nova valoració de tot el procés d'adjudicació de vacants realitzat per Resolució de 4 de juliol de 2008, de la Direcció General d'Administració autonòmica, (DOCV 5808, 17.07.08), resulten afectades les següents persones participants:  
  
- El lloc número 21952, cap de Negociat de Gestió de l'aleshores, Conselleria de Presidència, adjudicat a Vicente Cavero David (amb 20,38 punts), correspon a Soledad Martínez Martínez, amb 20,42 punts.  
  
El lloc número 10284, llavors denominat cap de Negociat de Caixes Fixes II de l'aleshores Conselleria d'Economia, Hisenda i Ocupació adjudicat a Desamparados Oller Gil (amb 20,27 punts) correspon a Vicente Cavero David amb 20,38 punts.  
El lloc número 24540, cap de Negociat de Caixa Fixa de l'aleshores Conselleria d'Economia, Hisenda i Ocupació adjudicat a Rosa Sanjuán Bertolín (amb 20,21 punts) correspon a Desamparados Oller Gil, amb 20,27 punts.  
El lloc número 8134, cap de Negociat de Gestió Documental de l'aleshores Conselleria de Presidència adjudicat a Maria Isabel Lara Gil (amb 20,00 punts) correspon a Rosa Sanjuán Bertolín, amb 20,21 punts.  
Per mitjà d'escrits de 15 de juny de 2016 s'han citat les persones afectades i han presentat al·legacions Rosa Sanjuán Bertolín, que al·lega estar afectada per un pronunciament judicial, a pesar de no haver sigut part en el procediment en què es va dictar la sentència que s'executa ni va tindre oportunitat de ser-ho, i pretén la valoració de mèrits que no li van ser valorats al seu dia, i Maria Isabel Lara Gil, que al·lega indefensió, per no haver sigut citada.  
Vista la diligència d'Ordenació del Jutjat Contenciós Administratiu número 7 de València, de 18 de gener de 2017, dictada en la peça incident d'execució 676/2008, promoguda per Soledad Martínez Martínez contra la Direcció General de l'Administració Autonòmica i Rosa Sanjuán Bertolín, en què s'ordena l'execució d'allò que s'ha resolt en la fallada de la sentència; diligència que deixa sense efecte la posterior providència de l'esmentat Jutjat, de 20 de febrer de 2017.  
Atenent a l'última providència del jutjat esmentat, de 22 de març de 2017, en la qual es requereix l'execució d'allò que s'ha resolt en la fallada de la sentència núm. 10/2016, dictada pel TSJCV el 13 de gener de 2016, en un termini improrrogable de 20 dies.  
Considerant el que disposen els articles 118 de la Constitució Espanyola, el 17.2 de la Llei orgànica 6/1985, d'1 de juliol, del Poder judicial, i el 103 i següents de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligatorietat de complir les sentències i la resta de resolucions fermes dictades pels jutges i tribunals.  
De conformitat amb les competències atribuïdes per l'article 11 del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer  
Modificar, segons el nou ordre de puntuació dels concursants, l'ordre d'adjudicació definitiu dels llocs de treball de naturalesa funcionarial, caps de negociat, grups C/D, establida per resolució de 4 de juliol de 2008, de la Direcció General d'Administració Autonòmica (Convocatòria núm. 42/2007), en execució de la Sentència número 10/2016, de 13 de gener, del TSJCV, i resulten afectats els participants següents:  
  
Segon  
Les persones que, per Resolució de 4 de juliol de 2008, de la Direcció General d'Administració Autonòmica, van ser adjudicatàries dels llocs de treball número 21137, 10765, 24107 i 8134 cessaran en aquests llocs el dia 1 de maig de 2017.  
L'acte de presa de possessió tindrà lloc el dia 2 de maig de 2017, a les 10.00 hores en el Servei de Selecció, Provisió i Carrera Professional Horitzontal de la Direcció General de Funció Pública de la Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, carrer de Castán Tobeñas, 77, torre 4, de València.  
Els efectes econòmics i administratius seran de la data de presa de possessió.  
Contra la present resolució podrà interposar-se incident d'execució de sentència davant de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 109 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 d'abril de 2017.- La directora general de Funció Pública: Eva Coscollá Grau.